CELEX: 
Language: el
Date: 2002-03-14 00:00:00
Title: 2002/215/ΕΚ: Απόφαση του Συμβουλίου, της 4ης Μαρτίου 2002, σχετικά με τη σύναψη της τέταρτης τροποποίησης του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος

Avis juridique important

|

22002A0314(01)

Τροποποίηση του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος  

Επίσημη Εφημερίδα αριθ. L 072 της 14/03/2002 σ. 0020 - 0022

ΠΑΡΑΡΤΗΜΑΤΡΟΠΟΠΟΙΗΣΗ ΤΟΥ ΠΡΩΤΟΚΟΛΛΟΥ ΤΟΥ ΜΟΝΤΡΕΑΛ ΓΙΑ ΤΙΣ ΟΥΣΙΕΣ ΠΟΥ ΚΑΤΑΣΤΡΕΦΟΥΝ ΤΗ ΣΤΙΒΑΔΑ ΤΟΥ ΟΖΟΝΤΟΣΆρθρο 1ΤροποποίησηΑ. Άρθρο 2, παράγραφος 5Στο άρθρο 2 παράγραφος 5 του πρωτοκόλλου, οι λέξεις: "Άρθρα 2A έως 2E"αντικαταθίστανται από τις λέξεις: "Άρθρα 2A έως 2ΣΤ.".Β. Άρθρο 2, παράγραφος 8 στοιχείο α) και παράγραφος 11Στο άρθρο 2, παράγραφος 8 στοιχείο α) και παράγραφος 11 του πρωτοκόλλου, οι λέξεις: "Άρθρα 2A έως 2Η"αντικαταθίστανται από τις λέξεις: "Άρθρα 2A έως 2Θ.".Γ. Άρθρο 2ΣΤ, παράγραφος 8Στο άρθρο 2ΣΤ παράγραφος 7 του πρωτοκόλλου, προστίθεται η ακόλουθη παράγραφος: "8. Κάθε συμβαλλόμενο μέρος που παράγει μία ή περισσότερες από αυτές τις ουσίες εξασφαλίζει ότι, κατά το δωδεκάμηνο που αρχίζει την 1η Ιανουαρίου 2004, και για κάθε επόμενο δωδεκάμηνο, το υπολογιζόμενο επίπεδο παραγωγής των ελεγχόμενων ουσιών της ομάδας Ι του παραρτήματος Γ δεν υπερβαίνει, ετησίως, το μέσο όρο από:α) το άθροισμα του υπολογιζόμενου επιπέδου κατανάλωσής του, κατά το 1989, των ελεγχόμενων ουσιών της ομάδας Ι του παραρτήματος Γ και 2,8 % του υπολογιζόμενου επιπέδου κατανάλωσής του, κατά το 1989, των ελεγχόμενων ουσιών της ομάδας Ι του παραρτήματος Α· καιβ) το άθροισμα του υπολογιζόμενου επιπέδου παραγωγής των, κατά το 1989, ελεγχόμενων ουσιών της ομάδας Ι του παραρτήματος Γ και 2,8 % του υπολογιζόμενου επιπέδου παραγωγής του, κατά το 1989, των ελεγχόμενων ουσιών της ομάδας Ι του παραρτήματος Α.Εντούτοις, προκειμένου να ικανοποιηθούν οι βασικές εγχώριες ανάγκες των συμβαλλομένων μερών που λειτουργούν στο πλαίσιο της παραγράφου 1 του άρθρου 5, το υπολογιζόμενο επίπεδο παραγωγής του μπορεί να υπερβεί αυτό το όριο έως 10 % του υπολογιζόμενου επιπέδου παραγωγής του των ελεγχόμενων ουσιών της ομάδας του Ι παραρτήματος Γ, όπως καθορίζεται ανωτέρω.".Δ. Άρθρο 2ΘΜετά το άρθρο 2H του πρωτοκόλλου, παρεμβάλλεται το ακόλουθο άρθρο: "Άρθρο 2ΘΒρωμοχλωρομεθάνιοΚάθε συμβαλλόμενο μέρος εξασφαλίζει ότι, κατά το δωδεκάμηνο που αρχίζει την 1η Ιανουαρίου 2002, και για κάθε επόμενο δωδεκάμηνο, το υπολογιζόμενο επίπεδο κατανάλωσης και παραγωγής των ελεγχόμενων ουσιών της ομάδας ΙΙΙ του παραρτήματος Γ, δεν υπερβαίνει το μηδέν. Αυτή η παράγραφος ισχύει στο βαθμό που τα συμβαλλόμενα μέρη αποφασίζουν να επιτρέψουν το επίπεδο παραγωγής ή κατανάλωσης που είναι απαραίτητο για να ικανοποιηθούν χρήσεις που έχουν συμφωνηθεί από αυτά ως βασικές.".Ε. Άρθρο 3Στο άρθρο 3 του πρωτοκόλλου, οι λέξεις: "Άρθρα 2, 2A έως 2H"αντικαταθίστανται από τις λέξεις: "Άρθρα 2, 2A έως 2Θ".ΣΤ. Άρθρο 4, παράγραφοι 1 δ και 1 ε.Στο άρθρο 4 του πρωτοκόλλου μετά την παράγραφο 1 γ, προστίθενται οι ακόλουθες παράγραφοι: "1 δ. Από την 1η Ιανουαρίου 2004, κάθε συμβαλλόμενο μέρος απαγορεύει την εισαγωγή των ελεγχόμενων ουσιών της ομάδας Ι του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.1 ε. Εντός ενός έτους από την ημερομηνία έναρξης ισχύος της παρούσας παραγράφου, κάθε συμβαλλόμενο μέρος απαγορεύει την εισαγωγή της ελεγχόμενης ουσίας της ομάδας ΙΙΙ του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.".Ζ. Άρθρο 4, παράγραφοι 2 δ και 2 ε.Στο άρθρο 4 του πρωτοκόλλου μετά την παράγραφο 2 γ, προστίθενται οι ακόλουθες παράγραφοι: "2 δ. Από την 1η Ιανουαρίου 2004, κάθε συμβαλλόμενο μέρος απαγορεύει την εξαγωγή των ελεγχόμενων ουσιών της ομάδας Ι του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.2 ε. Εντός ενός έτους από την ημερομηνία έναρξης ισχύος της παρούσας παραγράφου, κάθε συμβαλλόμενο μέρος απαγορεύει την εξαγωγή των ελεγχόμενων ουσιών της ομάδας ΙΙΙ του παραρτήματος Γ από οποιοδήποτε κράτος το οποίο δεν είναι συμβαλλόμενο μέρος στο παρόν πρωτόκολλο.".Η. Άρθρο 4, παράγραφοι 5 έως 7Στο άρθρο 4, παράγραφοι 5 έως 7 του πρωτοκόλλου, οι λέξεις: "Παραρτήματα Α και Β, ομάδα ΙΙ, παράρτημα Γ και παράρτημα Ε"αντικαταθίστανται από τις λέξεις: "Παραρτήματα Α, Β, Γ και Ε".Θ. Άρθρο 4, παράγραφος 8Στο άρθρο 4, παράγραφος 8 του πρωτοκόλλου, οι λέξεις: "Άρθρα 2A έως 2E, άρθρα 2Ζ και 2H"αντικαταθίστανται από τις λέξεις: "Άρθρα 2A έως 2Θ".Η. Άρθρο 5, παράγραφος 4Στο άρθρο 5, παράγραφος 4 του πρωτοκόλλου, οι λέξεις: "Άρθρα 2A έως 2Η"αντικαταθίστανται από τις λέξεις: "Άρθρα 2A έως 2Θ".Ι. Άρθρο 5, παράγραφοι 5 και 6Στο άρθρο 5, παράγραφοι 5 και 6 του πρωτοκόλλου, οι λέξεις: "Άρθρα 2A έως 2E"αντικαταθίστανται από τις λέξεις: "Άρθρα 2A έως 2E και άρθρο 2Θ".ΙΑ. Άρθρο 5, παράγραφος 8 β στοιχείο α)Στο τέλος του εδαφίου 8 β στοιχείο α) του άρθρου 5 του πρωτοκόλλου, προστίθεται η ακόλουθη πρόταση: "Από την 1η Ιανουαρίου 2016, κάθε συμβαλλόμενο μέρος που ενεργεί στο πλαίσιο της παραγράφου 1 του παρόντος άρθρου, συμμορφώνεται με τα μέτρα ελέγχου που καθορίζονται στην παράγραφο 8 του άρθρου 2ΣΤ και, ως βάση για τη συμμόρφωσή του με αυτά τα μέτρα ελέγχου, χρησιμοποιεί τον μέσο όρο των υπολογιζόμενων επιπέδων παραγωγής και κατανάλωσής του το 2015·".ΙΒ. Άρθρο 6Στο άρθρο 6 του πρωτοκόλλου, οι λέξεις: "Άρθρα 2A έως 2Η"αντικαταθίστανται από τις λέξεις: "Άρθρα 2A έως 2Θ".ΙΓ. Άρθρο 7, παράγραφος 2Στο άρθρο 7, παράγραφος 2 του πρωτοκόλλου, οι λέξεις: "Παραρτήματα Β και Γ"αντικαταθίστανται από τις λέξεις: "Παράρτημα Β και ομάδες Ι και ΙΙ του παραρτήματος Γ".ΙΔ. Άρθρο 7, παράγραφος 3Μετά την πρώτη πρόταση της παραγράφου 3 του άρθρου 7 του πρωτοκόλλου, προστίθεται η ακόλουθη πρόταση: "Κάθε συμβαλλόμενο μέρος παρέχει στη γραμματεία στατιστικά στοιχεία σχετικά με το ετήσιο ποσό της ελεγχόμενης ουσίας του παραρτήματος Ε η οποία χρησιμοποιείται για λόγους υγειονομικής απομόνωσης και προετοιμασίας προ της αποστολής φορτίου.".ΙΕ. Άρθρο 10, παράγραφος 1Στο άρθρο 10, παράγραφος 1 του πρωτοκόλλου, οι λέξεις: "Άρθρα 2A έως 2E"αντικαταθίστανται από τις λέξεις: "Άρθρα 2A έως 2E και άρθρο 2Θ".ΙΣΤ. Άρθρο 17Στο άρθρο 17 του πρωτοκόλλου, οι λέξεις: "Άρθρα 2A έως 2Η"αντικαταθίστανται από τις λέξεις: "Άρθρα 2A έως 2Θ".ΙΖ. Παράρτημα ΓΣτο παράρτημα Γ του πρωτοκόλλου, προστίθεται η ακόλουθη ομάδα: >ΘΕΣΗ ΠΙΝΑΚΑ>Άρθρο 2Σχέση με την τροποποίηση του 1997Κανένα κράτος ούτε οργανισμός περιφερειακής οικονομικής ολοκλήρωσης δεν μπορεί να καταθέσει έγγραφο κύρωσης, αποδοχής, έγκρισης της τροπολογίας ή προσχώρησης σ' αυτήν, χωρίς προηγουμένως ή ταυτοχρόνως, να έχει καταθέσει ένα τέτοιο έγγραφο και για την τροποποίηση που υιοθετήθηκε κατά την ένατη σύνοδο των συμβαλλομένων μερών στο Μόντρεαλ στις 17 Σεπτεμβρίου 1997.Άρθρο 3Έναρξη ισχύος1. Η παρούσα τροποποίηση αρχίζει να ισχύει την 1η Ιανουαρίου 2001, υπό την προϋπόθεση ότι θα έχουν κατατεθεί μέχρι τότε είκοσι τουλάχιστον έγγραφα κύρωσης, αποδοχής ή έγκρισης της τροπολογίας ή προσχώρησης σ' αυτή, από κράτη ή οργανισμούς περιφερειακής οικονομικής ολοκλήρωσης που είναι συμβαλλόμενα μέρη του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος. Σε περίπτωση που δεν έχει εκπληρωθεί ο όρος αυτός μέχρι την ημερομηνία αυτή, η τροποποίηση τίθεται σε ισχύ την 90η ημέρα από την ημερομηνία εκπλήρωσης του όρου.2. Για τους σκοπούς της παραγράφου 1, κάθε τέτοιο έγγραφο που κατατίθεται από οργανισμό περιφερειακής οικονομικής ολοκλήρωσης δεν προστίθεται σε όσα έχουν κατατεθεί από τα κράτη μέλη του εν λόγω οργανισμού.3. Μετά την έναρξη ισχύος της παρούσας τροποποίησης, όπως προβλέπεται στην παράγραφο 1, η εν λόγω τροποποίηση τίθεται σε ισχύ και για κάθε άλλο συμβαλλόμενο μέρος του πρωτοκόλλου την ενενηκοστή ημέρα από την ημερομηνία κατά την οποία κατατέθηκε το έγγραφο κύρωσης, αποδοχής ή έγκρισής του.